มีโอกาสมาเที่ยวประจวบ แล้วได้มาด่านสิงขร เป็นด่านชายแดนไทย-พม่า มีสินค้าต่างๆมากมายโดยเฉพาะเครื่องเรือนที่ทำจากไม้ มีให้เลือกมากมาย เดินชมเสร็จก็มาจัดมื้อเที่ยงกันที่ร้านนี้เลย เป็นร้านขึ้นชื่อของที่นี่ มีเมนูหลากหลายมากมาย ร้านบรรยากาศสบายๆกว้างขวาง โล่งสบายตา ที่จอดรถก็มีบริการให้ เรื่องบริการก็ค่อนข้างดี ได้ไว พนักงานพูดจาดีเป็นกันเอง ผมสั่งกวางผัดพริกไทยดำ แกงส้มชะอมไข่ คะน้าผัดน้ำมันหอย รสชาติอาหารที่นี่ใช้ได้เลย ผัดคะน้าได้กรอบ ติดเค็มนิดๆ ส่วนแกงส้ม น้ำแกงรสชาติกลมกล่อม ติดหวานนิดๆ เนื้อปลาสดหวาน ส่วนกวางพริกไทยดำ กวางลักษณะคล้ายเนื้อไก่ ไม่เหนียวมากผัดได้รสชาติดี  ส่วนราคาก็สบายๆไม่แพงมากเท่าไหร่ อิ่มอร่อยสุดคุ้มจริงๆกับมื้อนี้